### Resumé

Voksenudvalget har anmodet om Lokalplan nr. 1404, Offentlige formål ved [adresse] i Vejle, der skal muliggøre flytning af hyttebyen til en ny placering ved [adresse]. Olfert Hansen er mindre boliger til brugere med særlige behov. Flytningen er en del af realiseringen af den nye bydel Ny Jacob Mortensen, som ligger i den vestlige del af Vejle. Lokalplanforslag nr. 1404 og tillæg nr. 43 har været i høring fra 10. november 2023 til 9. januar 2024. I forbindelse med høringsperioden er der indkommet to indsigelser. Indsigelserne har ikke givet anledning til at anbefale ændringer i lokalplan og tillæg.

### Sagsfremstilling

![](data:image/jpeg;base64...)

*Figur 1: Kort over lokalplanområdet*

Teknisk Udvalg besluttede på mødet 28. marts 2023, pkt. nr. 88, at igangsætte udarbejdelse af lokalplan nr. 1404 og tillæg nr. 43.

Tillægget har været i fordebat fra 7. juli 2023 til 1. august 2023.

Byrådet besluttede på møde 3. oktober 2023, pkt. nr. 216, at sende lokalplanen og tillægget i offentlig høring.

Lokalplanen og tillægget har været i offentlig høring fra 10. november 2023 til 9. januar 2024.

**Indsigelse / bemærkninger og ændringer af lokalplanen**

Der er indkommet to indsigelser.

Fra Ældrerådet:. Ældrerådet ser gerne, at hele Ny Jacob Mortensen området sikres med offentlige transportmidler ikke mindst til hyttebyen, der ligger langt ude i [adresse]. Ifølge planloven kan lokalplanen ikke regulere forhold udenfor lokalplanens område. Sikring af gode busforbindelser kan derfor ikke indskrives i en lokalplan.

Ældrerådet er desuden af den opfattelse at § 3.3, der beskriver, at der indenfor planområdet *kan* udlægges areal til fællesfaciliteter som fælleshus mm, bør omformuleres til at der *skal* udlægges arealer til fællesfaciliteter som fælleshus mm.

Lokalplanens §3.3 giver mulighed for at imødekomme eventuelle fremtidige ønsker om etablering af fællesfaciliteter som f.eks. fælleshus, kontor, udhus, orangeri, miljøstation samt fælles p-pladser i området. Ifølge planloven kan en lokalplan give mulighed for opførelse af fællesfaciliteter som f.eks. fælleshus, kontor, udhus mv., men lokalplanen kan ikke stille krav om, at fællesfaciliteterne skal opføres.

Fra Udsatte rådet: Udsatterådet  tager Lokalplan nr. 1404 og tillæg nr. 43 til efterretning og har ingen kommentarer.

Teknik & Miljø anbefaler, at plangrundlaget ikke ændres.

**Overtagelsespligt / frafaldserklæring**

Lokalplanområdet ejes af Vejle Kommune, og en frafaldserklæring er derfor ikke nødvendig.

### Klima og resiliensvurdering

Overordnet set er der arbejdet meget med bæredygtighed i lokalplan nr. 1404.

Særligt indenfor den sociale og procesmæssige del er der tiltag, som er er særligt gode. Der er tænkt meget i mangfoldighed og på hvem det er, der skal bo og leve her. Dette er sket i tæt dialog med interessenter, som har været med til at indrette området og komme med input til planlægningen undervejs. I forhold til miljø og den tekniske del er der arbejdet med den blågrønne struktur og med at minimere ressourceforbruget ved at genbruge bebyggelse og materialer. Mobiliteten understøttes af kollektiv transport og faciliteter målrettet brugernes behov. Den økonomiske del er mindre bæredygtig. Fokus har ligget på at indrette området ift. brugernes behov og give dem den bedst mulige proces.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. februar 2024, punkt 28:

**at** udvalget anbefaler overfor Byrådet, at lokalplan nr. 1404 og tillæg nr. 43 til [adresse] kommuneplan 2021-2033 vedtages endeligt,

**at** indsigelserne ikke har givet anledning til at anbefale ændringer i lokalplanen og tillægget, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelsen.

#### Beslutning fra Teknisk Udvalg, den 6. februar 2024, punkt 28:

Anbefalet.

Iben Lind var fraværende.

#### Beslutning fra Økonomiudvalget, den 26. februar 2024, punkt 58:

Anbefales.

Fraværende: Vagn Jørgensen og Alf Koch.

### Beslutning

Godkendt.

Fraværende: Pernille Christensen. I stedet mødte Benjamin Brandt.